Al Pacino

Al Pacino (õieti Alfredo James Pacino; sündinud 25. aprillil 1940 New Yorgis) on USA näitleja, kes on eelkõige tuntud Michael Corleone kehastajana filmitriloogiast "Ristiisa" ja Tony Montana osatäitjana filmist "Arminägu".

Pacino sündis Manhattanil itaalia päritolu vanemate Salvatore Pacino ja Rose Gerardi peres. Vanemad lahutasid abielu, kui Pacino oli kõigest kaheaastane, ning ta kolis koos emaga Bronxi vanavanemate juurde.

Tunnustus 

1972 mängis Pacino filmis "Ristiisa" Michael Corleonet. Selle rolli eest nimetati ta Oscari kandidaadiks parima kõrvalosatäitja kategoorias, Kuldgloobuse kandidaadiks draamanäitleja kategoorias ning Briti Filmi- ja Telekunsti Akadeemia auhinna kandidaadiks parima uustulnuka kategoorias. Ta ei võitnud neist ühtki.

1973 mängis ta nimiosalist filmis "Serpico". Selle rolli eest nimetati ta Oscari, Kuldgloobuse ja BAFTA auhinna kandidaadiks parima näitleja kategoorias, aga võitis neist üksnes Kuldgloobuse.

1974 mängis ta filmis "Ristiisa 2" Michael Corleonet. Selle rolli eest nimetati ta taas Oscari, Kuldgloobuse ja BAFTA auhinna kandidaadiks, neist võitis ta viimase.

1975 mängis ta filmis "Lämbe pärastlõuna" pangaröövlit Sonny Wortzikit. Selle rolli eest nimetati ta samuti Oscari, Kuldgloobuse ja BAFTA auhinna kandidaadiks ning jällegi pälvis ta BAFTA auhinna.

1977 mängis ta nimiosa filmis "Bobby Deerfield". Selle rolli eest nimetati ta Kuldgloobuse kandidaadiks draamanäitleja kategoorias, aga ei võitnud seda.

1979 mängis ta peaosa filmis "...And Justice for All". Selle rolli eest nimetati ta Oscari ja Kuldgloobuse kandidaadiks, aga ei võitnud neid.

1982 mängis ta peaosa filmis "Author! Author!". Selle rolli eest nimetati ta Kuldgloobuse kandidaadiks komöödianäitleja kategoorias, aga ei võitnud seda.

1983 mängis ta peaosa filmis "Arminägu". Selle rolli eest nimetati ta Kuldgloobuse kandidaadiks draamanäitleja kategoorias, aga ei võitnud seda.

1989 mängis ta peaosa filmis "Sea of Love". Selle rolli eest nimetati ta Kuldgloobuse kandidaadiks draamanäitleja kategoorias, aga ei võitnud seda.

1990 mängis ta filmis "Dick Tracy" maffiabossi Alphonse Capricet ning nimetati selle eest Oscari, Kuldgloobuse, BAFTA auhinna ja parima ulmefilmi auhinna Saturn kandidaadiks kõrvalosatäitja kategoorias. Ta ei võitnud neist ühtki.

Samal aastal mängis ta filmis "Ristiisa 3" Michael Corleonet ja nimetati selle eest Kuldgloobuse kandidaadiks draamanäitleja kategoorias. Ta ei võitnud seda auhinda.

1992 mängis ta filmis "Glengarry Glen Ross" ning nimetati selle rolli eest Oscari ja Kuldgloobuse kandidaadiks kõrvalosatäitja kategoorias, aga ei võitnud neid.

Samal aastal mängis ta filmis "Naise lõhn" kolonelleitnant Frank Slade'i ning nimetati selle rolli eest Oscari ja Kuldgloobuse kandidaadiks. Ta võitis nad mõlemad.

1997 mängis ta filmis "Kurjuse kaitsja" Kuradit. Selle rolli eest nimetati ta Saturni kandidaadiks parima näitleja kategoorias, aga ei võitnud seda.

2003 mängis ta telesarjas "Angels in America" peaosatäitjat, advokaat Roy Kohni. Selle rolli eest oli ta nomineeritud Kuldgloobusele ja Emmyle filmi- või lühisarjanäitleja kategoorias ning võitis mõlemad auhinnad.

2007 mängis ta filmis "Oceani kolmteist" Willy Banki ja nimetati Teismeliste valiku auhinna kandidaadiks lemmikpahalase kategoorias, aga ei võitnud seda auhinda.

2010 mängis ta filmis "You Don't Know Jack" Jack Kevorkiani. Sellegi rolli eest nimetati ta Kuldgloobuse ja Emmy kandidaadiks filmi- või lühisarjanäitleja kategoorias ning ta võitis need mõlemad.

Filmid

Auhinnad
 Parima meespeaosatäitja Oscar
 1992. aastal rolli eest filmis "Naise lõhn"

 Parima meespeaosatäitja Emmy (lühisari või telefilm)
 2004. aastal rolli eest filmis "Ameerika inglid"

 Parima meespeaosatäitja Kuldgloobus
 1974. aastal rolli eest filmis "Serpico"
 1993. aastal rolli eest filmis "Naise lõhn"

 Parim meespeaosatäitja Kuldgloobus (lühisari või telefilm)
 2004. aastal rolli eest filmis "Ameerika inglid"

 Cecil B. DeMille'i nimeline elutööauhind
 2001. aastal

Välislingid 

 
 

Ameerika Ühendriikide filminäitlejad
Sündinud 1940